
НАЦИОНАЛНО СДРУЖЕНИЕ

НА ОБЩОПРАКТИКУВАЩИТЕ ЛЕКАРИ В БЪЛГАРИЯ -

ЧЛЕН НА АСОЦИАЦИЯТА НА ЛЕКАРИТЕ ПО ОБЩА/ФАМИЛНА МЕДИЦИНА ОТ ЮГОИЗТОЧНА ЕВРОПА

======================================================

1407 София, бул.” Н. Вапцаров” № 17-21, ет. 2, ап. 5 тел./факс 868 28 94, моб. 08866 145 89, e-mail: nsoplb@mail.bg   http://www.nsoplb.org
И З Я В Л Е Н И Е

на д-р Любомир Киров, председател на Националното сдружение на общопрактикуващите лекари в България


По повод „Информация за медиите”, със заглавие „Проекта за бюджет на НЗОК ще гарантира правата и на пациентите и на лекарите през 2007 година”. Като Представител на професионалната група на ОПЛ:  
1. Не приемам да се съобщават само част, а не всички факти. Иначе приетият от НЗОК подход да запознае обществеността с точни цифри и детайли от проекта си за НРД 2007 и бюджета е добър.
2. Ако упоменатите цифри за заплащане на профилактични прегледи са изведени от Проекта на НЗОК за НРД 2007, внесен в БЛС както е упоменато в информацията на ел.страница на НЗОК на 19.09.2007/Изх. № 17-01-85, ще е необходимо да допълня предоставената информация със следните данни:

Заплащането за профилактичен преглед на

· лице от 7 до 18г. от 6.25лв. се намалява на 4.50лв. 
Капитационно заплащане

· по 1.0лв. 0.

1. Припомням, че все още НЗОК и МЗ не са дали отговор на въпроса ни, поставен в позиция на Националното сдружение на общопрактикуващите лекари в България от 02.09.2006 г., за ясна дефиниция на термина „медицина по необходимост” или неотложна помощ, които са различни от основния пакет здравни дейности, възложен на ПИМП в Наредба № 40.
2. Очаквам НЗОК да представи ясна методика, по която е калкулирана стойността на тази неотложна помощ (по 0,15 лв. на ЗЗОЛ) и е изведена от капитационните суми.
3. Настоявам за останалите дейности, попадащи в сумата за капитация, които според основния пакет са близо 170,  НЗОК да даде точната си калкулация. Нашите изчисления показват, че това са 0,004 лв. за вид медицинска дейност за едно здравноосигурено лице на месец.
4. Смятам, че точно този необоснован начин на ценообразуване и определяне на цена, заплащана на подизпълнител, е белег на бюджетиране и административан подход. Средствата, които част от общопрактикуващите лекари заплащат на подизпълнителите, са част от общите приходи на ОПЛ и те трябва да решават на кого и в какъв обем да заплатят, съобразно правилата на пазарната икономика. Недопустимо е НЗОК да се намесва във вътрешното разпределяне на приходите на общопрактикуващите лекари.
5. Поставям въпроса „Какъв е точният размер на неусвоените средства от бюджета за ПИМП за 2006 г., който по наши приблизителни изчисления към края на годината ще бъде 12-13 млн. лв. и защо след шест години се прави опит да бъде изпълнена т.5 от чл. 45, ал.1 от Закона за здравното осигуряване („НЗОК заплаща за оказването на следните видове медицинска помощ - т.5 Неотложна медицинска помощ”), а досега не е била фиксирана като цена?”

По повод глава „Контрол и санкции” в НРД – смятам, че санкциите трябва да имат методичен и превантивен, а не унищожаващ ефект върху изпълнителите на медицинска помощ. 
· Да отпадне умножаването размера на санкцията по броя на случаите при еднотипни нарушения. 
· Да се въведе съответствие между размера на санкцията – тя трябва да съответства на нанесената щета и не може да превишава процент от  получените приходи за съответната медицинска услуга. 
· Да не се провеждат паралелно тематични и комплексни проверки.
· Да се въведе срок за отстраняване на неизправностите, когато не се касае за финансова злоупотреба.
· Да не се провеждат повече от една комплексна и две тематични проверки на едно лечебно заведение за 12 месеца. Изключение правят проверките по сигнали на ЗЗОЛ.
· Да отпаднат формалните поводи за налагане на санкция, напр. просрочено време за повторна изискуема консултация със специалист при изписване на лекарствени средства от реимбурсния списък; по-ранно изписване на медикамент от реимбурсния списък, при условие, че пациентът впоследствие го получи отново след по-дълъг интервал от време.


Имаме готовност да направим подробен коментар и анализ на тези теми, за да запознаем обществеността на пресконференция, организирана от НСОПЛБ, за която ще ви уведомим допълнително.
20.11.2006 г.


д-р Л. Киров, председател на НСОПЛБ

